Diari Oficial de la Generalitat Valenciana


Sumari del DOGV 4194, del 20-02-2002 (2002/1148)

RESOLUCIÓ de 2 de novembre de 2001, de la directora general de l'Agència, per a la Qualitat, Avaluació i Modernització dels Serveis Assistencials de la Conselleria de Sanitat, per la qual es modifica l'acreditació per a extracció de progenitors hematopoètics autòlegs de medul·la òssia i sang perifèrica a l'Hospital Clínic Universitari de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1148


Data del document
:   02-11-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * València
    * establiment hospitalari
    * trasplantament d'òrgans

RESOLUCIÓ de 2 de novembre de 2001, de la directora general de l'Agència, per a la Qualitat, Avaluació i Modernització dels Serveis Assistencials de la Conselleria de Sanitat, per la qual es modifica l'acreditació per a extracció de progenitors hematopoètics autòlegs de medul·la òssia i sang perifèrica a l'Hospital Clínic Universitari de València. [2002/A1148]
  
Vista la sol·licitud de renovació d'acreditació per a extracció i trasplantament de progenitors hematopoètics autòlegs de l'Hospital Clínic Universitari de València.
  
Antecedents de fet
  
1. L'Hospital Clínic Universitari de València, siti a l'avinguda de Blasco Ibáñez, 17, de València, va obtenir acreditació per a efectuar extracció de progenitors hematopoètics autòlegs de medul·la òssia i sang perifèrica mitjançant Resolució del director general de l'Agència per a la Qualitat, Avaluació i Modernització dels Serveis Assistencials de 17 de març de 2000.
  
2. El director de l'Hospital Clínic Universitari de València, en representació de la Conselleria de Sanitat de la Generalitat Valenciana, va presentar una sol·licitud de renovació d'acreditació per a trasplantament de medul·la òssia autòleg.
  
3. El Servei de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, informa favorablement sobre la renovació sol·licitada per a extracció i trasplantament autòleg de progenitors hematopoètics, anteriorment trasplantament de medul·la òssia autòleg.
  
4. Vista la proposta de resolució emesa per la cap del Servei de Recursos Sanitaris.
  
Fonaments jurídics
  
1. La Direcció General de l'Agència per a la Qualitat, Avaluació i Modernització de l'Assistència Sanitària de la Conselleria de Sanitat és competent, en virtut del que disposen l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
2. S'ha complit el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals citats i els altres de pertinent aplicació, resolc:
  
Modificar la Resolució de 17 de març del 2000, per la qual es renova l'acreditació per a l'extracció de progenitors hematopoètics autòlegs de medul·la òssia i sang perifèrica, ampliant-la a extracció i trasplantament de progenitors hematopoètics autòlegs de medul·la òssia i sang perifèrica, a l'Hospital Clínic Universitari de València, siti a l'avinguda de Blasco Ibáñez, 17, de València. Aquesta acreditació serà vàlida per un període de cinc anys, amb efectes de 2 de novembre del 2001.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Als efectes de l'activitat que s'acredita, el centre queda sotmés a la inspecció i control del Servei de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertència que no exhaureix la via administrativa i que s'hi pot interposar un recurs d'alçada davant del conseller de Sanitat, en el termini d'un mes comptat a partir de l'endemà de la data de notificació.
  
València, 2 de novembre del 2001.- La directora general de l'Agència per a la Qualitat, Avaluació i Modernització dels Serveis Assistencials: Amparo Flores Sarrión.